રાજકોટ : રાજકોટ સહિત સમગ્ર રાજયમાં સ્વાઈન ફલૂ કહેર વરસાવી રહ્યો છે ત્યારે સ્વાઈન ફલૂને પ્રસરતો અટકાવવા મહાપાલિકા દ્વારા સતત પાંચ દિવસ સુધી શહેરીજનોને ઉકાળો નિઃશુલ્ક પીવડાવવામાં આવશે. મ્યુ. કમિશનરના જણાવ્યા અનુસાર સોમવારથી સતત પાંચ દિવસ માટે સવારે ૮ કલાકથી રાજકોટ મહાનગરપાલિકાની તમામ વોર્ડ ઓફિસો તથા ઝોન ઓફિસો ખાતે મોટા પ્રમાણમાં જાહેર જનતાને સ્વાઈન ફલૂથી રક્ષણ મેળવવા માટે અતિ ઉપયોગી એવા ઉકાળાને વિનામૂલ્યે પીવડાવવામાં આવશે.